**Møte i FAU ved Meland ungdomsskule**

**Dato: 15. oktober 2015**

Til stades:

Hilde Hugaas, rektor

Per Arne Traa, avtroppande leiar

Are Folkestad (8A)

Kristine Haugland (8B)

Mona Larsen (8B, vara)

Siv Ingunn Veland (10A)

Vibecke Samuelsen (9A, vara)

Arve Kjell Uthaug (10B)

**Sak 1 – Konstituering**

Are Folkestad blir leiar, Siv Ingunn Reigstad nestleiar og Arve Kjell Uthaug sekretær i FAU for perioden hausten 2015-våren 2016.

Nytt av i år er at FAU har eitt medlem frå kvar av klassane på skulen. Kvar av representantane skal ha ein varamann frå same klasse, og der det ikkje allereie er valt vara, spør FAU-representanten klassekontakten om å ta på seg å vera vara i FAU. Alle foreldre til elevar ved Meland ungdomsskule kan i prinsippet delta i FAU-møta.

**Sak 2 – Orientering om arbeidet i FAU**

Avtroppande leiar Per Arne Traa orienterte om arbeidet slik det har vorte gjort til no. Det eksisterer ein god del malar og andre dokument, som er arkivert elektronisk, og Traa leverer desse vidare til den nye leiaren i FAU.

FAU skal ha minst tre møte i året. Informasjon om FAU ligg på skulen sine sider: <http://www.minskole.no/minskole/meland/pilot.nsf/ntr/4FE54B5A30AA04CAC1257ED50026E384?opendocument&u=FAU>

Det nye FAU legg opp til å arrangera dei same aktivitetane som tidlegare, det vil seia:

November 2015: aktivitetskveld

Januar 2016: open dag

Februar 2016: skuleball

Samarbeidsutvalet (SU) ved skulen har møte ein gong i halvåret, og der møter Folkestad og Haugland frå FAU.

FAU bør starta opp tidlegare neste haust. Første foreldremøte over sommaren er sett til onsdag 7. september, og første FAU-møtet hausten 2016 vert 14. september.

**Sak 3 – aktivitetskvelden i november**

26. november blir det aktivitetsdag etter same mal som sist. Arrangementet blir i ungdomsskulen sine eigne lokale, og vi treng ein vaksen som kan hjelpa til på kvar post. Etter aktivitetane blir kvelden avslutta med kafé. FAU-leiaren sender påmeldingsskjema til rektor, og skulen sender det ut til elevane og foreldra. Onsdag 18. november kl. 19 har FAU førebuingsmøte til aktivitetskvelden.

**Sak 4 – julegrauten i desember**

Datoen er ikkje endeleg sett, men 21. desember er ein mogleg dato. FAU betalar for grauten og rekrutterer foreldre som kan hjelpa til. Det er snakk om ferdig graut som skal varmast opp. Det trengst tre vaksne som kan hjelpa til før lunsj og tre vaksne som kan hjelpa til etter lunsj. Kristine Haugland rekrutterer desse.

**Sak 5 – Informasjon ved rektor**

Rektor orienterte om følgjande saker:

* Skulen skal i løpet av 2015 skaffa digitale tavler. Det blir òg henta inn pristilbod på låsbare elevskåp.
* Det har tidlegare kome få foreldre når det har vore arrangert temasamlingar om nettvett, fornuftig bruk av internett. Kanskje bør ein laga eit obligatorisk opplegg for skuleborna på kveldstid, der òg foreldra er inviterte. FAU kan eventuelt vera med på å dela utgiftene til ei slik samling. Rektor undersøkjer saka vidare.
* Rektor orienterte om eit par framlegg til endringar i ordens- og åtferdsreglementet (om inndraging av mobilar og om el-sigarettar). FAU støtta framlegga.

*Referent:*

*Arve Kjell Uthaug,*

*29.10.2015*